Carole King

Carole KING (naskita la 9-an de februaro 1942, kiel Carol Joan Klein en Manhatano, Novjorko) estas usona kantistino-kantverkisto kaj pianistino. Ŝi ankaŭ foje ludas gitaron en siaj koncertoj. Per sia albumo Tapestry, ŝi faris signifan kontribuon al la establado de la ĝenro de kantisto-kantverkisto. Ŝi ankaŭ estas unu el la plej sukcesaj kantverkistinoj en roko kaj popmuziko. Pli ol cent el ŝiaj kantoj atingis la Suprajn 100 de la usona Billboard-unuopaĵlisto.

Aktiva ekde 1958, King atingis grandan sukceson kaj kiel kantverkistino por aliaj kaj kiel soloa artistino. Ŝi estas la plej sukcesa ina kantverkistino de la dua duono de la 20-a jarcento en Usono, verkinte aŭ kunverkinte 118 popsukcesojn en la Billboard Hot 100. King ankaŭ verkis 61 sukcesojn, kiuj atingis la supron de la furorlisto en Britio, igante ŝin la plej sukcesa ina kantverkistino en la Brita Unuopaĵa Listo inter 1962 ĝis 2005.David Roberts, Guinness Book of British Hit Singles, 2005. 

Kune kun sia edzo, Gerry Goffin, ili verkis pli ol duodek furoraĵojn por diversaj artistoj en la 1960-aj jaroj kaj atingis solan sukceson en la fruaj 1970-aj jaroj, plej rimarkinde per sia albumo, Tapestry, kiu pintis la Billboard 200 dum 15 semajnoj kaj restis en la furorlisto dum pli ol ses jaroj.

Pli ol 400 el ŝiaj komponaĵoj estis registritaj de pli ol 1000 artistoj, rezultante en 100 furorkantoj. Ŝi ankaŭ publikigis kelkajn soloajn albumojn en sia mola popstilo. "Jazzman", unu el ŝiaj plej grandaj sukcesoj, estis prezentita en epizodo de la televidserio La Simpsonoj, kun Yeardley Smith provizanta la voĉon de Lisa Simpson.

Carole King havis kvin usonajn furordekajn unuopaĵojn, el kiuj du, "I Feel the Earth Move" (1971) kaj "It's Too Late" (1971), atingis la unuan lokon."Carole King and James Taylor Troubadour Reunion Comes to an End"  July 20, 2010, Anit Music.com[ King Bio at Allmusic.com] Carole King, kvarfoja Grammy- premiito, estas enkondukita en tri Halojn de Famo: la Kantverkisto-Halon de Famo, la Rokenrolan Halon de Famo (kun Gerry Goffin), kaj la Hit Parade-Halon de Famo."Librarian of Congress Names Carole King Next Recipient of the Library of Congress Gershwin Prize for Popular Song"  December 12, 2012, www.loc.gov 

 Referencoj 

 Eksteraj ligiloj 

 Carole King On A&M Records


 Carole King at International Songwriters Association

Kategorio:Usonaj kantistoj
Kategorio:Usonaj kantverkistoj
Kategorio:Usonaj muzikistoj